Source: http://www.salatvojemesto.eu/index.php/sk/sponzori/itemlist/tag/MC%20Mamy%20mam%C3%A1m
Timestamp: 2020-04-01 11:03:13+00:00
Document Index: 9300790

Matched Legal Cases: ['§ 52', '§ 52', '§ 49', '§ 49', '§ 49', '§ 49', '§ 49']

ŠAĽA - TVOJE MESTO – Zobrazenie položiek podľa značky: MC Mamy mamám
28.02.2016 Hits:4711 Sídliská Janka Zlatá
Občianske združenia môžu zamestnať ľudí na 4 hodiny denne za 200 Eur mesačne na pol roka.
Občianske združenie môže zamestnať dobrovoľníka, ktorého bude platiť štát, cez úrad práce. Treba doložiť viacero dokladov a po schválení bude nezamestnaný pracovať 20 hodín týždenne, po dobu 6 mesiacov. OZ dostane tiež financie za zapojenie sa do tohoto projektu, a samozrejme nezamestnaný. Zapojte sa do tohoto projektu ako občianske združenia, dajte o sebe vedieť, že máte záujem zamestnať ľudí a tiež nezamestnaný, kto má záujem pracovať v občianskom združení, kontaktujte občianske združenia, spýtajte sa ich či majú záujem. Buďte aktívny. Takto zamestnalo nezamestnaného napríklad už OZ MC Mamymamám Šaľa.
OZ Šaľa – Tvoje mesto, ešte nespĺňa podmienku, že občianske združenie musí fungovať 1 rok, aby mohlo takto zamestnať nezamestnaného. OZ Šaľa – Tvoje mesto vzniklo oficiálne v auguste 2013, aj keď už fungujeme aktívne od roku 2010. Ale už nás kontaktovali niektorí záujemcovia, v prípade záujmu prepošleme ich životopisy, motivačné listy občianskym združeniam, ktoré podmienku na zamestnanie dobrovoľníka už spĺňajú.
Je to podla paragrafu 52a, rámci tohto aktívneho opatrenia trhu práce sú poskytované príspevky na vykonávanie aktivačnej činnosti formou dobrovoľníckej služby podľa § 52a zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“).
Dobrovoľnícka služba je forma aktivácie uchádzača o zamestnanie (UoZ) vykonávaním dobrovoľníckej činnosti, ktorej cieľom je získanie praktických skúseností pre potreby trhu práce.
Počas vykonávania dobrovoľníckej činnosti uchádzač o zamestnanie poskytuje pomoc
a) pri starostlivosti o nezamestnané osoby, občanov so zdravotným postihnutím, imigrantov, osoby po návrate z výkonu trestu odňatia slobody, drogovo a inak závislé osoby, nezaopatrené deti a ostatné osoby odkázané na starostlivosť iných osôb, rodinu alebo pri poskytovaní verejnoprospešných služieb a ďalších služieb v oblasti sociálnych vecí, zdravotníctva, vzdelávania, kultúry, športu, pri tvorbe, ochrane, udržiavaní alebo zlepšovaní životného prostredia, pri starostlivosti o ochranu a zachovanie kultúrneho dedičstva, pri uskutočňovaní kultúrnych alebo zbierkových charitatívnych akcií pre osoby podľa tohto ustanovenia, pri ochrane spotrebiteľa a v oblasti styku s verejnosťou,
b) pri prírodných katastrofách, ekologických katastrofách, humanitárnej pomoci a v civilnej ochrane.
Dobrovoľnícku službu vykonáva UoZ v rozsahu 20 hodín týždenne nepretržite najviac počas šiestich kalendárnych mesiacov u právnickej osoby alebo fyzickej osoby (PO/FO). Opakovane môže dobrovoľnícku službu vykonávať len ak ide o situácie podľa bodu 1 písm. b).
Počas vykonávania dobrovoľníckej služby UoZ nemôže vykonávať aktivačnú činnosť podľa § 52.
Oprávnený subjekt (žiadateľ)
na úhradu časti nákladov pre právnickú osobu alebo fyzickú osobu, ktoré súvisia s kvalifikovaným vykonávaním a prevádzkou dobrovoľníckej služby, najmä na úhradu
na úhradu časti celkovej ceny práce zamestnanca, ktorý organizuje dobrovoľnícku službu, t. j. na čiastočnú úhradu nákladov PO/FO na vyplatenú mzdu organizátora a uhradené prislúchajúce poistné odvody hradené zamestnávateľom za tohto zamestnanca.
• Príspevok sa poskytuje mesačne najviac vo výške 7 % z celkovej ceny práce podľa § 49 ods. 4 zákona o službách zamestnanosti vypočítanej z priemernej mzdy zamestnanca v hospodárstve SR za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje, na jedného UoZ vykonávajúceho dobrovoľnícku službu počas šiestich kalendárnych mesiacov, na úhradu časti nákladov, ktoré súvisia s kvalifikovaným vykonávaním a prevádzkou dobrovoľníckej služby,
• 3 % z celkovej ceny práce podľa § 49 ods. 4 zákona o službách zamestnanosti vypočítanej z priemernej mzdy zamestnanca v hospodárstve SR za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje, na jedného UoZ vykonávajúceho dobrovoľnícku službu na úhradu časti celkovej ceny práce zamestnanca, ktorý organizuje dobrovoľnícku službu.
Jednotná základná výška príspevku na úhradu časti nákladov, ktoré súvisia s kvalifikovaným vykonávaním a prevádzkou dobrovoľníckej služby na jedného UoZ na mesiac je stanovená na 2,5 % z celkovej ceny práce podľa § 49 ods. 4 zákona o službách zamestnanosti.
Jednotná základná výška príspevku na úhradu časti celkovej ceny práce zamestnanca, ktorý organizuje vykonávanie dobrovoľníckej službyna jedného UoZ na mesiac je stanovená na 2 % z celkovej ceny práce podľa § 49 ods. 4 zákona o službách zamestnanosti.
Spolu obidve zložky príspevku sú max. vo výške 4,5% z celkovej ceny práce podľa § 49 ods. 4 zákona o službách zamestnanosti.
Sobotné zábavné rodinné dopoludnie sa snáď páčilo všetkým. Aspoň mne sa zdalo, že vidím množstvo usmiatych a spokojných detských tváričiek, v ručičkách držali kopu darčekov, ktoré dostali za svoju šikovnosť pri jednotlivých stanoviskách. A že bol každý šikovný, o tom niet pochýb.
Počasie nám ako-tak vydržalo a od 9:30 nepršalo. Aj keď sme už zvolili náhradnú alternatívu a zábavné súťaže, tvorivé dielne a maľovanie na tvár, neboli na trati Míli pre mamu ,ale vo vestibule MsÚ. A keďže ráno výdatne lialo, upustilo sa aj od skákacieho hradu a trampolíny. O to viac si však decká mohli vychutnať len pre nich odstavené hasičské a policajné autá.
Atmosféru na námestí Sv. Trojice spríjemňovalo vystúpenie detí z CVČ, aj prítomnosť nášho Šalského primátora. Spolu s ním sme presne o 10:00 odštartovali Míľový pochod po trase nemocničného parku.
V jubilejnom 10. ročníku Míli pre mamu bol počet zaregistrovaných v Šali 328 a míľová ponožková šnúra merala až 7,10m! Na zbierke Ďakujem, že si mama sa nám vďaka Vám podarilo vyzbierať 186 eur. Pre zaujímavosť - na celom Slovensku sa zúčastnilo MPM až 18 637 registrovaných a ponožková šnúra merala neuveriteľných 685m.
Ďakujeme Vám za Vašu účasť a podporu. Dúfame, že ste sa s nami cítili minimálne tak príjemne, ako my s Vam.
ĎAKUJEME NASLEDOVNÝM OSOBÁM A ORGANIZÁCIÁM, KTORÉ SA PODIEĽALI NA MPM:
-Dobrovoľníčkam – maminám, z materského centra Mamy mamám
-P.Primátorovi , za jeho účasť, sme radi, že prijal naše pozvanie
-Mestu Šaľa , že nám vyšlo v ústrety
-Laktačnej poradkyni Deniske Hajdukovej, že prijala naše pozvanie
-P. Gabike Lackovej a Nitrianskej samospráve, že nám sprístupnili nemocničný park
- Zite Šípkovej a Marcele Háborikovej z CVČ, ktoré sa nám postarali o program
-Deckám z CVČ, ktoré predviedli krásne vystúpenia
-Dobrovoľníkom zo skupiny Šaľa-tvoje mesto
-Šalskej kresťanskej mládeži
-Šalskému hasičskému záchrannému zboru
-Mestským policajtom
Paulína Ištvánová a Lucia Ježová
MC Mamy mamám
09 máj 2013
Všetkých Vás srdečne pozývame na 10. ročník Míli pre mamu, ktorú organizuje materské centrum Mamy mamám, spolu s Úniou materských centier. Podujatie sa uskutoční 11.5.2013, tj. už túto sobotu pred MsÚ v Šali, v čase od 09:30 do 12:00.
Čaká nás zábavné dopoludnie plné hier a dobrej nálady.
Na tohtoročnej Míli sa pokúsime urobiť míľový rekord a to tak, že prinesiete aspoň jednu ponožku, ktorá nemá pár, či už malú, alebo veľkú, zavesíte ju na našu míľovú šnúru a urobime z nej najdlhšiu ponožkovú šnúru na Slovensku. Takto nás to symbolicky spojí vo všetkých zapojených 61 mestách Slovenska.
Toto a oveľa viac Vás čaká na míľe rodinnej zábavy. Samozrejme postarali sme sa aj o občerstvenie. Tešíme sa na Vás :)
Lucia a Paulína z MC mamy mamám